TV BRA

TV BRA er en landsdekkende TV-kanal av og for mennesker med utviklingshemming.TV BRA sine sendinger vises gjennom flere distribusjonskanaler; på nett, Apple TV, mobilapplikasjon. Noen av sendingene er tilgjengelig på TV2 Play. TV BRA jobber etter Vær Varsom- og Redaktørplakaten. 

TV BRA har etablert faste programverter og reportere i Bergen, Oslo, Trondheim, Hamar, Stavanger, Kristiansand og Tromsø.

Målsetting og Innhold 
Som en landsdekkende TV kanal skal TV BRA sørge for at mennesker med utviklingshemming får slippe til i det offentlige ordskiftet. Diskriminering, politikk og hverdagsgleder – TV BRA snakker om det. 

TV-BRA skal være et talerør for utviklingshemmede, men også fungere som en brobygger mellom mennesker med utviklingshemming og andre borgere.

Unikt Perspektiv 
TV BRA er Norges eneste landsdekkende TV-kanal som er skapt av og for mennesker med utviklingshemninger. Kanalens unike oppgave er å bringe historier og perspektiver som sjelden blir hørt i samfunnet. Ved å gi mikrofonen til mennesker med utviklingshemninger, formidler TV BRA historiene på deres egne premisser.

TV BRA har som mål å produsere innhold som engasjerer både mennesker med utviklingshemninger og resten av befolkningen. Dette inkluderer dekning av ulike temaer som politikk, sport og hverdagsgleder. Målet er å vise mangfoldet og individualiteten blant mennesker med utviklingshemninger, på samme måte som andre TV-kanaler gjør for den generelle befolkningen.

Historikk 
Kanalen ble startet i 2018 av Camilla Kvalheim, som i dag er ansvarlig redaktør. Den første BRA-sending gikk på lufta i 2019, da som Vestlandets første TV-sending av og for utviklingshemmede. Kanalen ble landsdekkende 2020.

Programtilbud 
 BRA NYTT er kanalens faste aktualitetsprogram som dekker kultur, sport og nyheter fra hele landet.
 BRA VALG 21 er kanalens valgsendinger fra høsten 2021, som gikk spesielt inn for å øke valgdeltagelsen blant utviklingshemmede. Programmet ble i 2022 nominert til Gullruten i kategorien "Årets Nyskapning".
 Tid for Omtanke var kanalens nyttårsprogram nyttårsaften 2022, der mennesker med utviklingshemming delte sine refleksjoner fra året som hadde gått og håpene for det kommende 2023.
 Sammen om Drømmen var kanalens tilbud til sportsinteresserte seere, der det ble stilt spørsmål ved hva det er med idretten som gjør at den klarer å samle svært mange mennesker.
 BRA VALG 23 er kanalens andre runde med valgsendinger, denne gangen for kommune- og fylkestingsvalget.

Utmerkelser 
 For BRA VALG 21 ble TV BRA nominert til Gullruten i kategorien «Årets Nyskapning»
 I 2023 mottok TV BRA «Stolthetsprisen» fra Uloba
 Ansvarlig redaktør Camilla Kvalheim mottok Medienettverkets «Mangfoldsprisen» i 2023
 Ansvarlig redaktør Camilla Kvalheim mottok SOR-prisen i 2023

Slik Ser Du TV BRA 
TV BRA kan sees i TVBRA-appen på både mobiltelefon og nettbrett.
Klikk her for å laste ned appen på App-Store: https://apps.apple.com/no/app/tv-bra/id1580608868?l=nb
Klikk her for å laste ned appen på Google-Play: https://play.google.com/store/apps/details?id=com.release.tvbra
Appen er kompatibel med:

 iPhone og iPad (med støtte for å benytte AirPlay)
 Android mobiltelefon og nettbrett (med støtte for å benytte Chromecast)
 Lett tilgjengelig i egen app
 Motta varslinger om nytt innhold
 Mulighet for å benytte AirPlay til TV-er og Apple-TV

TV BRA-appen støtter casting til Google Chromecast fra Android-telefoner og -nettbrett, samt Chrome-nettleser fra datamaskiner. Foreløpig er det ikke Chromecast-støtte fra iPhone eller iPad.

Apple TV 
Du kan se TV BRA på Apple TV HD (4. generasjon - lansert 2015) og nyere.

Chromecast 
TV BRA kan også sees på den store TV-skjermen via Chromecast.

Nettside 
Besøk www.tvbra.no fra en datamaskin eller i nettleseren på mobil og nettbrett.

Referanser

Eksterne lenker
 
Norske TV-kanaler